Държавен вестник, бр. 88, 2006 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  88
(3) Лицата по ал. 1 и 2 подават деклараци-
ите на хартиен и електронен носител до ми-
нистъра на земеделието и горите чрез ОДЗГ
по постоянен адрес на физическото лице, съ-
ответно адрес на управление на едноличния
търговец или юридическото лице, в срок до
28 февруари 2007 г.
(4) В 7-дневен срок от изтичането на сро-
ка по ал. 3 директорите на ОДЗГ или опреде-
лени от тях длъжностни лица изпращат дек-
ларациите в Министерството на земеделие-
то и горите.
Чл. 12. (1) В срока по чл. 11, ал. 4 ведом-
ствата представят в Министерството на зе-
меделието и горите актуална информация от-
носно посочените в заповедта по чл. 1, ал. 3
земеделски и захарни продукти за 2006 г.,
както следва:
1. Агенция “Митници”—за вноса и износа;
2. Националният статистически институт—
за потреблението, производството, вноса и
износа;
3. Държавна агенция “Държавен резерв и
военновременни запаси”—за съхраняваните в
държавния резерв количества, които не са
военновременен запас;
4. Държавен фонд “Земеделие”—за съхра-
няваните интервенционни запаси.
(2) Дирекциите и службите към Министер-
ството на земеделието и горите в срока по
чл. 11, ал. 4 предоставят на министъра на зе-
меделието и горите информация за наличието
на посочените в заповедта по чл. 1, ал. 3 земе-
делски и захарни продукти за 2006 г.
Чл. 13. (1) Базата данни по чл. 6 се актуали-
зира с данните за 2006 г.
(2) Данните по ал. 1 се проверяват по реда
на чл. 7—9.
Чл. 14. (1) Количествата земеделски и за-
харни продукти—предмет на сделка между
доставчик—производител или търговец, кой-
то е подал декларация по чл. 11, ал. 1, и приоб-
ретател—производител или търговец, който е
подал декларация по чл. 11, ал. 2, сключена в
периода от влизането в сила на закона до 31
декември 2006 г., се смятат за запас на декла-
ратора по чл. 11, ал. 1.
(2) Количествата по ал. 1 се вписват слу-
жебно към декларираните запаси в базата дан-
ни по чл. 6.
Чл. 15. (1) Министърът на земеделието и
горите по предложение на комисията по чл. 2
въз основа на данните от декларациите, вклю-
чително вписаните по реда на чл. 13, ал. 2 дан-
ни, и въз основа на обстоятелствата по чл. 14
установява с констативен акт запасите на про-
изводителите и търговците по чл. 11, ал. 1 и 2
към 1 януари 2007 г.
(2) Когато установеният към 1 януари 2007 г.
запас е по-голям най-малко с 10 на сто от ос-
реднения запас на производителя или търго-
веца по чл. 10, министърът на земеделието и
горите до 31 декември 2007 г. установява с
констативен акт размера на притежавания от
него свръхзапас, за което го уведомява писме-
но в 7-дневен срок.
Чл. 16. (1) Производител и търговец, кой-
то притежава свръхзапас, може в 7-дневен
срок от получаване на уведомлението по
чл. 15, ал. 2 да подаде до министъра на земе-
делието и горите писмено обяснение за на-
личието на свръхзапас и за обстоятелствата,
довели до формирането на свръхзапас, като
посочи:
1. увеличението на производството или на
продажбите на местния пазар, съответно на
износа, довели до увеличаване на запасите, или
2. увеличението на вноса на сурова захар
за рафиниране на съответния производител
на захар, извършен въз основа на издадена
по реда на чл. 10б, ал. 1 във връзка с чл. 10в,
ал. 7 от Закона за подпомагане на земедел-
ските производители лицензия за внос на за-
хар, или
3. увеличението на капацитета за производ-
ство в резултат от направени инвестиции, или
4. преобразуване на предприятието чрез
вливане или сливане или придобиване на пред-
приятие, или
5. други подобни причини, свързани с дей-
ността на производителя или търговеца.
(2) Длъжностни лица, определени от ми-
нистъра на земеделието и горите, извършват
проверки на лицата по ал. 1 във връзка с посо-
чените от тях обстоятелства. За всяка извър-
шена проверка се съставя протокол, който се
подписва от длъжностните лица и от проверя-
ваното лице. Когато проверяваното лице от-
каже да подпише протокола, това се удостове-
рява с подписите на длъжностните лица. Про-
токолът се изпраща на министъра на земеде-
лието и горите, а копие от него се изпраща на
проверяваното лице.
(3) Длъжностните лица са длъжни да не
разгласяват обстоятелства от дейността на
проверяваните лица, станали им известни при
извършване на проверките.
(4) Проверяваните лица са длъжни да оказ-
ват съдействие на проверяващите съгласно чл. 8.
Чл. 17. Министърът на земеделието и го-
рите по предложение на комисията и въз ос-
нова на обстоятелствата по чл. 16 установя-
ва с констативен акт окончателния размер
на свръхзапаса на производителя и търгове-
ца и го уведомява писмено за това в двумесе-
чен срок от получаване на обяснението по
чл. 16, ал. 1.